47 



Wintermonat. 



jJleweil Mercurius diesen Monat mit seinem ruckgang vnd zweyen stillständen 

 zubringt, auch sampt Q vnd der Sonnen, durch der obern Planeten Aspectus 

 lauffet, halte ich diese Zeit werde sehr vnstet vnd Melancholisch sein, nicht 

 übermässig kalt. Das meiste Geplüder trifft die Wochen nach Martini. Gegen 

 dem End deß Monats, möchte es in den Gebürgen Schnee werffen, bey vns 

 Regen mit kalten Winden. 



Christmonat. 



JCjS sihet zu Eingang noch keinem Winter gleich, sondern Regen vnd wähen 

 ist fürhanden. Auff Nicolai auch Melancholisch, in Gebürgen Schnee. Vmbs 

 Neu habe man acht auff Nächtliche Feuerzeichen, drauff es scharffe Wind vnd 

 Schnee geben, vnd gegen Lucice zugefrieren wird. Wann diß geschieht, haben 

 wir hernach den überigen Monat auß Kalt vnd zimlich Schnee, gut für die Samen. 



Beschreibung der Finsternussen in diesem iB.m 



1624 Jahr. 



Z/Weymal wird vns allhie im künfftigen Jahr der Mond verfinstert, die erste 

 Finsternuß geschieht in der Carwochen Mitwochen den 3 Aprilis: vnnd weiset 

 der Calculus Budolphinus auß, daß der Mond werde anfallen verfinstert zu 

 werden Abends vmb fünff vhr, 31 minuten etwas wenigs minder dann ein 

 gantze Stund vor Vntergang der Sonnen, dann dieselbe gehet vnter desselben 

 Tags vmb 6 vhr 26 minuten nach Mittag. Es wird aber der Mond sich 

 völliglich in den schatten der Erden verschlieffen vmb 6 vhr 31 minuten, 

 vnd also nur 4 minuten nach vntergang der Sonnen, damalen er der Mond 

 gerad im Horizonte libero stehen wird, bey vns aber in der Tieffe vnd an 

 andern Orten, wo der Horizon nit frey, wird der Mond noch hindern Bergen 

 sein. Es solte zwar der Mond, wann die Sonn vntergehet, schon herauff sein, 

 dann er alsdann noch nicht gar in opposito Solls, vnnd zumal bey 9 minuten 

 gegen Norden über die Sonnenstrassen erhöhet ist: Es trägt jhne aber sein 

 Parallaxis widerumb vmb so viel, vnd noch etwas mehrers, vnterwerts, daß 

 also die Zeit der völligen Verfinsterung, nach meiner cequatione temporis physica, 

 gar genau in ipsissimum occasum Solis vnd in Horizontem eintrifft, nach der 

 cequatione temporis astronomica solte es anderthalb viertel stund früer geschehen. 

 Aber nach der 2Equatione temporis vom Tychoni JBrahe gezeigt, were es nicht 

 gar ein viertel stund früer, vnd diß Himmels halben. 



